SOSIAALI- JA TERVEYSPALVELUISTA PERITTÄVÄT ASIAKASMAKSUT SULKAVALLA 1.1.2017 versio 2 ( 23.2. 2017)

**Sosiaali- ja terveydenhuollon palveluista perittävistä maksuista säädetään sosiaali- ja terveydenhuollon asiakasmaksuista annetussa laissa 734/92 ja asetuksessa 912/92 (asiakasmaksulaki ja asiakasmaksuasetus).**

|  |  |
| --- | --- |
| **Lyhytaikainen laitoshoito vuodeosastolla** (MaksuA 12 §) Hoitopäivämaksu (ei peritä alle 18 –vuotiailta) | 49,50 € |
| **Lyhytaikainen laitoshoidon hoitopäivämaksu maksukaton ylittymisen jälkeen** | **22,80 €** |
| **Kuntoutushoito** (MaksuA 14 §)Peritään vammaiselle henkilölle terveydenhuoltolain (1326/2010) 29 §:n 1 momentin 7 kohdassa tarkoitettuna laitoshoitona annetusta kuntoutushoidosta tai kehitysvammaisten erityishuoltona annetusta kuntoutushoidosta (19.11.2015/1350). Maksua ei peritä alle 18-vuotiaalta terveyskeskuksessa tai sairaalassa taikka sen toimintayksikössä siltä osin kuin hoitopäiviä on kalenterivuodessa kertynyt yli seitsemän. | 17,10 € |
| **Hoito omaishoitajan lakisääteisen vapaan aikana** (AsiakasmaksuL 6 b §) | **11,50 €** |
| **Päivä- ja yöhoidon maksu** (MaksuA 13 §) | **22,80 €** |
| **Terveyskeskuksen avohoidon maksut** (MaksuA 7 §)  Avohoidon lääkäripalveluista peritään vuosimaksu, joka on voimassa kalenterivuoden. Jos palvelun käyttäjä ei suorita vuosimaksua, peritään häneltä käyntimaksu käyntikertojen lukumäärästä riippumatta.  Terveyskeskuksen avohoidon maksua ei peritä:  - alle 18-vuotiailta  - äitiys- ja lastenneuvolan sekä koulu- ja opiskeluterveydenhuollon lääkärikäynneiltä, sis. myös  sairaanhoidolliset käynnit  - perhesuunnittelukäynniltä, silloin, kun siihen ei liity sairaanhoitoa  - kehitysvammaisilta (erityishuolto on maksutonta, lukuun ottamatta ylläpitomaksua)  - julkisessa laitoshoidossa olevilta  - tartuntatautilain mukaisesta hoidosta  - kouluterveydenhuollon erityistutkimuksista, koulutapaturmista  - isyystutkimukseen liittyvältä käynniltä  - työvoimaviranomaisen vaatimasta tutkimuksesta  - kutsuntatarkastuksesta, varusmiehiltä, siviilipalvelusmiehiltä  - vangeilta, pidätetyiltä  - säännöllisen/jatkuvan kotihoidon piirissä olevilta asiakkailta  - maksukaton täyttymisen jälkeen |  |
| **Lääkärin vastaanotto, vuosimaksu** | **41,70 €** |
| **Lääkärin vastaanotto, käyntimaksu** | **20,90 €** |
| **Terveyskeskuksessa annettu yksilökohtainen fysioterapia** | **11,50 €** |
| **Tilapäinen kotisairaanhoitokäynti/ lääkäri** (MaksuA 3 §)  Maksua ei peritä:  - kuukausimaksua maksavalta, jatkuvaa kotihoitoa saavalta henkilöltä.  - alle 18-vuotiaalta  - neuvolapalveluun liittyvältä käynniltä  - julkisessa laitoshoidossa olevalta  - tartuntatautilain mukaisesta hoidosta  - sotainvalideilta  - varusmiehiltä, siviilipalvelusmiehiltä ym. ryhmiltä, joiden hoidosta vastaa muu taho, jota laskutetaan | **19,10 €** |
| **Tilapäinen kotisairaanhoitokäynti/ muu henkilöstö** (MaksuA 3 §)  Maksua ei peritä:  - kuukausimaksua maksavalta, jatkuvaa kotihoitoa saavalta henkilöltä.  - alle 18-vuotiaalta  - neuvolapalveluun liittyvältä käynniltä  - julkisessa laitoshoidossa olevalta  - tartuntatautilain mukaisesta hoidosta  - sotainvalideilta  - varusmiehiltä, siviilipalvelusmiehiltä ym. ryhmiltä, joiden hoidosta vastaa muu taho, jota laskutetaan | **12,10 €** |
| **Sarjassa annettava hoito** (MaksuA 11 §) yli 18 v, enintään 45 kerralta/vuosi  Lääkinnällinen kuntoutus, dialyysi- sekä muu vastaava hoito.  Hoito- ja kuntoutussuunnitelmaan perustuva lääkinnällinen kuntoutus:  - fysioterapia  - neuropsykologinen kuntoutus  - psykoterapia  - jalkahoito  - muut näihin rinnastettavat toimintakykyä parantavat ja ylläpitävät terapiat ja toimenpiteet  Maksua ei peritä maksukaton täyttymisen jälkeen. | **11,50 €** |
| **Käyttämättä ja peruuttamatta jätetystä palvelusta perittävä maksu** (MaksuA 25 §)Peritään käyttämättä ja peruuttamatta jätetystä, asiakkaan varaamasta terveyskeskuksen lääkärin, suun ja hampaiden tutkimuksen ja hoidon, erikoissairaanhoidon avohoidon tai kalliin kuvantamistutkimuksen vastaanottoajasta 15 vuotta täyttäneeltä. Maksua ei peritä silloin, kun varatun ajan peruuttamatta jättämiseen on hyväksyttävä syy. | **51,40 €** |
| **Sairaalan poliklinikkamaksu** (MaksuA 8 §) Peritään terveyskeskuksen erikoislääkärijohtoisen sairaalan poliklinikalla tutkittavalta tai hoidettavalta | **41,70 €** |
| **Suun ja hampaiden tutkimuksesta ja hoidosta peritään käynniltä perusmaksu** (MaksuA 9 §) |  |
| Suuhygienisti | **10,30 €** |
| Hammaslääkäri | **13,30 €** |
| Erikoishammaslääkäri | **19,40 €** |
| **Perusmaksun lisäksi peritään tutkimuksesta ja hoidosta seuraavat maksut** (MaksuA 9 §) |  |
| Kuvantamistutkimus: hammaskuva | **8,50 €** |
| Kuvantamistutkimus: leukojen ja koko hampaiston panoraamaröntgenkuvauksesta | **19,10 €** |
| Ehkäisevään hoitoon kuuluvat toimenpideluokituksen SC-ryhmän suun terveyden edistämisen toimenpiteet | **8,50 €** |
| **Tutkimukset, hammastarkastukset ja sairauksien hoito** |  |
| **Toimenpiteet luokituksen mukaisesti** |  |
| vaativuusluokka 0–2 | **8,50 €** |
| vaativuusluokka 3–4 | **19,10 €** |
| vaativuusluokka 5–7 | **38,00 €** |
| vaativuusluokka 8–10 | **55,60 €** |
| vaativuusluokka 11– | **78,00 €** |
| **Proteettiset toimenpiteet** |  |
| Proteesin huolto: pohjauksella | **55,60 €** |
| Proteesin huolto: korjaus | **38,00 €** |
| Proteettiset toimenpiteet: akryyliosa- ja kokoproteesi | **185,80 €** |
| Proteettiset toimenpiteet: kruunut ja sillat hampaalta | **185,80 €** |
| Proteettiset toimenpiteet: rankaproteesi | **225,50 €** |
| Edellä säädettyjen maksujen lisäksi voidaan oikomislaitteista ja hammasproteettisista toimenpiteistä periä aiheutuvat hammastekniset kulut enintään todellisten kustannusten mukaisina 18-vuotiailta ja vanhemmilta, mikäli potilas ei ole suorittanut maksua suoraan valmistajalle. (MaksuA 9 §) |  |
| **Maksu lääkärin todistuksesta** (MaksuA 28 §) Asiakkaan pyytämästä todistuksesta tai lausunnosta peritään maksu. Potilaan hoitoon liittyvästä ja nuorison terveystodistuksesta ei maksua kuitenkaan peritä. | **51,40 €** |
| **Maksu ajo-oikeutta varten** (MaksuA 28 §) | **61,80 €** |
| **Kunnallisen terveydenhuollon asiakasmaksuissa on kalenterivuosittainen maksukatto. Vuonna 2017 maksukatto on 691 euroa.**  Maksukattoon lasketaan mukaan:   * terveyskeskuksen avosairaanhoidon lääkäripalvelujen maksut, * fysioterapiamaksut * sarjahoidon maksut * sairaalan poliklinikkamaksut * päiväkirurgian maksut * lyhytaikaisen laitoshoidon maksut terveydenhuollon ja sosiaalihuollon laitoksissa * yö- ja päivähoidon maksut * kuntoutushoidon maksut.   Maksukattoon ei lasketa mukaan maksuja:   * hammashoidosta * sairaankuljetuksesta * lääkärintodistuksista * yksityislääkärin lähetteellä tehdyistä laboratorio- ja kuvantamistutkimuksista. |  |

## **LASTENSUOJELU**

**Lastensuojelumaksu 1857,90 €/kk**

Lastensuojelulain mukaisena sijaishuoltona, avohuollon tukitoimena tai jälkihuoltona järjestetystä perhehoidosta tai laitoshuollosta taikka asumispalveluista lapsen vanhemmilta perittävä maksu jaetaan heidän keskensä maksukyvyn mukaan (AsiakasmaksuL 7 §).

Maksu peritään lapsen tai nuoren tuloista lastensuojelulain mukaisena avohuollon tukitoimena, sijaishuoltona tai jälkihuoltona järjestetystä perhehoidosta, laitoshuollosta tai asumispalveluista. Perittävä maksu ei saa kuitenkaan ylittää palvelun tuottamisesta aiheutuvia kustannuksia. (AsiakasmaksuL 7 §)

## **KOTIHOIDON MAKSUT**

## Säännöllinen kotihoito (MaksuA 3 §)

Jatkuvasta ja säännöllisestä kotihoidosta (vähintään kerran viikossa tapahtuva kotihoito) peritään kuukausimaksu palvelun määrän, maksukyvyn ja perheen koon mukaan. Kuukausimaksu saa olla enintään jäljempänä tarkoitetun maksuprosentin osoittama määrä tulorajan ylittävistä kuukausituloista. Asiakkaan toimintakyky on alentunut siten, että hän ei selviydy itsenäisesti päivittäisistä toiminnoista. Palvelun tavoitteena on ylläpitää ja edistää asiakkaan päivittäistä toimintakykyä, selviytymistä sekä tukea kotona asumista.

|  |  |  |  |  |
| --- | --- | --- | --- | --- |
| **Henkilö- määrä** | **Perheen bruttotulot kuukaudessa** | **Käyntikerrat viikossa** | | |
| **1 - 2 x /vko** | **3 - 5 x /vko** | **6 tai enemmän x /vko** |
| 1 | 573 € ylittävältä osalta | 18 % | 28 % | 35 % |
| 2 | 1057 € ylittävältä osalta | 16 % | 20 % | 22 % |
| 3 | 1657 € ylittävältä osalta | 14 % | 16 % | 18 % |
| 4 | 2050 € ylittävältä osalta | 10 % | 13 % | 15 % |
| 5 | 2481 € ylittävältä osalta | 9 % | 11 % | 13 % |
| 6 | 2849 € ylittävältä osalta | 7 % | 9 % | 11 % |

Henkilömäärän ollessa suurempi kuin kuusi, tulorajaa korotetaan 348,00€:lla ja maksuprosenttia

alennetaan yhdellä prosenttiyksiköllä.

Maksua ei peritä niiltä päiviltä, jolloin asiakas on esim. omaisen hoidossa tai sairaalassa koko vuorokauden. Palvelun keskeytyksestä on ilmoitettava kotihoitoon. Mikäli palvelu keskeytyy palveluntuottajasta johtuvasta syystä tai palvelun saajan ollessa kunnallisessa laitoshoidossa, ei kuukausimaksua peritä. Palvelun keskeytyksen jatkuessa kalenterikuukauden ajan, maksua ei peritä lainkaan. Palvelun keskeytyksestä on ilmoitettava kotihoitoon. Sosiaalipalveluista voidaan periä maksu, joka voi olla enintään palvelun tuottamisesta aiheutuvien kustannusten suuruinen.

Jos asiakkaalta tai hänen lailliselta edustajaltaan ei saada riittäviä tai luotettavia tietoja maksun määräämistä varten, on valtion tai kunnan viranomainen sekä muu julkioikeudellinen yhteisö, kansaneläkelaitos, eläketurvakeskus, eläkesäätiö ja muu eläkelaitos, vakuutuslaitos, rahalaitos, työnantaja, työttömyyskassa sekä huoltotoimintaa tai terveyden- ja sairaudenhoitotoimintaa harjoittava yhteisö tai toimintayksikkö velvollinen sosiaali- ja terveydenhuollon viranomaisen pyynnöstä antamaan maksutta ja salassapitosäännösten estämättä kaikki hallussaan olevat asiakkaan taloudellista asemaa koskevat asiakasmaksun suuruuden määräämistä varten tarpeelliset tiedot ja selvitykset.

Asiakkaan ei tarvitse ilmoittaa tulotietojaan, mutta siinä tapauksessa hänelle määrätään käytettävästä palvelusta todellisten kustannusten mukainen maksu.

## Tilapäinen kotihoito (MaksuA 3 §)

### Kuntouttava arviointijakso 12,10€/ vrk

Asiakas ohjataan kotihoidon kuntouttavalle arviointijaksolle, mikäli halutaan selvittää tarkemmin asiakkaan toimintakykyä, arjessa selviytymistä sekä toimintakyvyn parantamisen ja kuntoutumisen mahdollisuutta. Arviointijakson pituus on 2-3 viikkoa. Arviointijakson aikana tuetaan asiakkaan kokonaisvaltaista kuntoutumista ja hän saa tarvitsemansa hoidon ja hoivan palvelut. Arviointijakson aikana jokainen kotikäynti on asiakkaan toimintakykyä arvioiva ja asiakkaan omatoimisuutta tukeva. Arviointijakson aikana asiakkaan toimintakykyä mitataan erilaisilla mittauksilla ja testeillä.

Kotihoidon kuntouttavan arviointijakson ajalta asiakkaalta laskutetaan ainoastaan yksi tilapäisen kotihoidon käyntimaksu / vuorokausi, vaikka asiakkaan luokse tehtäisiin useita kotikäyntejä päivässä.

### Tilapäisen kotihoidon käynti 12,10€/ käynti

Tilapäistä kotihoitoa tarvitsevien asiakkaiden palvelun tarve on harvemmin kuin kerran viikossa ja/tai pääsääntöisesti jatkuu alle kuukauden. Asiakkaan toimintakyky on alentunut siten, että hän ei selviydy tilapäisesti ilman apua jokapäiväisistä toiminnoista tai tarvitsee terveyden- tai sairaanhoidollista apua ja tarvittava apu on vähäistä. Palvelun tarkoitus on auttaa asiakasta kuntoutumaan tilapäisestä toimintakyvyn alenemisesta ja tukea asiakkaan omatoimista selviytymistä kotona tai tarjota moniammatillista terveyden- ja sairaanhoitoa.

## Kotihoidon tukipalvelumaksut

### Ateriapalvelut

Ruokailu toimintayksikössä tai muussa tarjoilupaikassa, lounas tai päivällinen 5,80€

Kotiin toimitettu ateria kuljetuksineen 8,90€

Kissankellon asukkaiden ateriakokonaisuus 13,90€/vrk

Päiväkahvi päiväkeskuksessa 2,50€

### Pyykkipalvelu 85 €/kk säännöllisillä asiakkailla

### Pyykkipalvelu tilapäisasiakkailla 8 €/ kerta

Pyykkipalvelu toteutetaan Kissankellon pesulassa

### Sauna/peseytymispalvelu 8,50€/kerta

Sauna/peseytymispalvelu tapahtuu joko päiväkeskuksessa, Kissankellossa tai Kotiharjun vanhustentaloilla.

### Siivouspalvelu 22,00€/tunti

### Kuljetuspalvelu

Sosiaalihuoltolain mukaisessa kuljetuspalvelussa henkilön kuljetuksen meno/paluumatka. Asiakkaan omavastuu määräytyy matkan pituuden mukaisen julkisen liikenteen linja-autotaksan mukaan.

### Turvapalvelu

Turvapalvelun perusmaksu, joka sisältää laitemaksun 32,00€/kk

Turvapalvelun auttamiskäynti (tarkastuskäynti) kun asiakas ei ole säännöllisen

kotihoidon asiakas 12,10€/käynti

Asiointipalvelu 22,00€/ kerta

Asiointipalvelua voidaan myöntää vain kotihoidon asiakkaille silloin kun asiakas ei pääse itsenäisesti asioimaan eikä hänellä ole läheisiä tai edunvalvojaa asioiden hoitoa varten. Asiakkaiden saattaminen terveyspalveluihin tai harrastus/kulttuuritapahtumiin ei pääsääntöisesti ole asiointipalvelua.

### Kauppapalvelu 8,00€/ kerta

Kauppapalvelu voidaan myöntää vain kotihoidon asiakkaille silloin kun asiakkaan kauppa-asiointi ei järjesty itsenäisesti eikä läheisten avulla. Kauppapalvelu toteutetaan korkeintaan kahtena päivänä viikossa. Kotihoito voi toteuttaa kauppapalvelun yhteistyössä jonkun muun toimijan kanssa.

## Lyhytaikaishoidonmaksut

## Lyhytaikaishoidon maksu 49,50€/vrk

Ikääntyneiden lyhytaikaishoito toteutetaan Kissankellossa

## Päivä- ja yöhoidon maksu 22,80€/ vrk

Lyhytaikaishoito voidaan hoidollisista syistä toteuttaa myös joko päivä- tai yöhoitona, jolloin siitä peritään tämä maksu. Hoitoaika on tällöin korkeintaan 12 tuntia.

## Lyhytaikaishoito ryhmäasunnossa 36,00€/vrk

Maksu sisältää asumisen, hoivan ja turvapalvelun

## Palvelumaksu ryhmäasunnossa 58,00€/kk

Palvelumaksu peritään niiltä asukkailta, jotka eivät ole kotihoidon asiakkaita. Palveluun sisältyy hygienia-, sauna- ja siivouspalvelu.

## Sosiaalista kanssakäymistä edistävät palvelut

## Päivätoimintapäivä 18,00€/ päivä

Toimintapäivän hintaan sisältyy toiminta, ohjaus ja valvonta sekä lounas. Kuljetuksesta peritään linja-autotaksan mukainen omavastuu.

## Päiväkeskuksen toimintaryhmät

Osallistuminen yhteen joka viikko kokoontuvaan ryhmään syys- tai kevätkaudella **15,00€/kausi**

**Osallistuminen useampaan ryhmään syys- tai kevätkaudella 20,00€/kausi**

SOSIAALIHUOLTOLAIN MUKAISTEN ASUMISPALVELUJEN ASIAKASMAKSUT

Tehostetussa palveluasumisessa ja palveluasumisessa perittävät asiakasmaksut koostuvat

1. **Vuokrasta**

Vuokraa peritään erikseen määritelty kuukausivuokra, joka riippuu asunnon koosta. Omassa käytössä olevan huoneen lisäksi vuokraan sisältyy yhteisessä käytössä olevien tilojen osuutta. Asiakas maksaa asunnon vuokrasta, vedestä ja sähköstä suoraan palveluntuottajalle.

1. **Ateriamaksu**

Ateriamaksu sisältää aamupalan, lounaan, päiväkahvin, päivällisen ja iltapalan. Ateriamaksu maksetaan suoraan palveluntuottajalle.

1. **Hoivamaksusta**

Hoivamaksu määräytyy tulojen mukaan ja on enintään palvelun tuottamisesta aiheutuvien kustannusten suuruinen. Hoivamaksuun sisältyy yksilöllinen hoito- ja palvelusuunnitelman mukainen hoito, hoiva ja huolenpito, virkistys- ja harrastustoiminta, kodinhoito sekä turvapalvelu. Asiakkaan hoidossa ja hoivassa tarvittavat kertakäyttötarvikkeet sekä pyykinpesu- ja siivousaineet sisältyvät hoivamaksuun.

Hoivamaksua määritettäessä huomioidaan että asukkaan omaan käyttöön jää **käyttövaroja vähintään 180 € kuukaudessa.**

Asukkaan huomioon otettavista nettotuloista vähennetään vuokra, ateriamaksu ja oman käytön rahaosuus ennen hoivamaksun määrittämistä.

Ylläpitomaksu sisältää saunamaksun, hygieniatuotteet, siivousaineet ja – välineet, yleisten tilojen siisteys- ja puhtaanapidon sekä sähkön.

## **Pitkäaikaisen laitoshoidon maksu**

Pitkäaikaista laitoshoitoa toteutetaan Sulkavalla terveyskeskuksen vuodeosastolla.

Pitkäaikaisessa laitoshoidossa olevaksi katsotaan laitoshoidon alkamisesta lukien sairaaloissa ja sosiaalihuoltolain mukaisissa laitoshoidon yksiköissä henkilö, jonka hoidon arvioidaan kestävän yli kolme kuukautta ja henkilö, jonka hoidon laitokseen otettaessa on arvioitu kestävän enintään kolme kuukautta, mutta hoito on jatkunut kolme kuukautta ja hänen toimintakykynsä on katsottu heikentyneen siten, että häntä on tämän vuoksi hoidettava edelleen laitoksessa.

Pitkäaikaisessa laitoshoidossa olevalta peritään maksukyvyn mukaan määräytyvä maksu.

Maksu voi olla enintään 85 prosenttia hoidossa olevan kuukausitulosta. Maksu voidaan kuitenkin määrätä enintään sen suuruiseksi, että hoitoa saavan henkilökohtaiseen käyttöön jää kuukausittain vähintään 107 €.

Jos pitkäaikaisessa laitoshoidossa oleva on välittömästi ennen laitoshoidon alkamista elänyt yhteistaloudessa avioliitossa tai avioliitonomaisissa olosuhteissa ja hänen kuukausitulonsa ovat suuremmat kuin puolison kuukausitulot, maksu määräytyy puolisojen yhteenlaskettujen kuukausitulojen perusteella. Pitkäaikaisessa laitoshoidossa olevalta perittävä maksu voi olla enintään 42,5 prosenttia edellä mainituin perustein yhteenlasketuista kuukausituloista. Laitoshoidossa olevan henkilökohtaiseen käyttöön tulee kuitenkin jäädä vähintään 107 € kuukaudessa. Jos molemmat puolisot ovat pitkäaikaisessa laitoshoidossa, maksu määräytyy kummallekin alussa esitetyllä tavalla.

Pitkäaikaisen laitoshoidon maksua ei saa periä terveyskeskuksessa tai sairaalassa taikka sen toimintayksikössä olevalta alle 18-vuotiaalta siltä osin kuin hoitopäiviä on kalenterivuodessa kertynyt yli seitsemän.

**Maksun perimättä jättäminen tai alentaminen**

Sosiaalihuollon palveluista määrätty maksu ja terveydenhuollon palveluista henkilön maksukyvyn mukaan määrätty maksu on jätettävä perimättä tai sitä on alennettava, siltä osin kun maksun periminen vaarantaa henkilön tai perheen toimeentulon edellytyksiä tai henkilön lakisääteisen elatusvelvollisuuden toteutumista.

**Maksukyvyn mukaan määräytyvien maksujen tarkistaminen**

Asiakkaan maksukyvyn mukaan määräytyvät maksut (pitkäaikainen laitoshoito, säännöllisen kotihoidon kuukausimaksu, asumispalvelumaksut) määrätään toistaiseksi voimassa oleviksi.

Maksu tarkistetaan kuitenkin silloin, kun

* palvelun käyttäjän tai perheen maksukyky on olennaisesti muuttunut
* on ilmeistä että maksua määrättäessä huomioon otettavat perheen olosuhteet ovat muuttuneet
* maksu osoittautuu virheelliseksi
* hoito- ja palvelusuunnitelmaa muutetaan

VAMMAISPALVELULAIN JA ERITYISHUOLTOLAIN MUKAISTEN ASUMISPALVELUIDEN ASIAKASMAKSUT

VpL:n mukaisessa asumispalvelusyksiköissä asiakas maksaa vuokrasta, ruoasta, sähköstä, vedestä ja muusta ylläpidosta suoraan palveluntuottajalle. Vammaispalvelulain mukaisesta asumispalvelusta peritään maksu, jos henkilö saa siihen korvausta muun lain kuin vammaisuuden perusteella järjestettävistä palveluista ja tukitoimista annetun lain nojalla, esimerkiksi liikenne- ja tapaturmavakuutuslain nojalla.

Kehitysvammaisten erityishuollosta annetun lain (519/1977) mukaan erityishuollosta voidaan periä maksuja siten, kuin sosiaali- ja terveydenhuollon asiakasmaksulaissa (734/1992) säädetään. Erityishuolto ja erityishuollon saamiseksi välttämätön kuljetus ovat maksuttomia. Kehitysvammaisen henkilön ylläpidosta peritään maksu lukuun ottamatta alle16-vuotiaalle annettua osittaista ylläpitoa sekä oppivelvollisen nuoren osittaista ylläpitoa sen lukuvuoden loppuun, jonka aikana hän täyttää 16 vuotta.

Täydestä ylläpidosta peritään maksu lyhytaikaisessa laitoshoidossa siten kuin asetuksessa sosiaali- ja terveydenhuollon asiakasmaksuista (912/1992) ja pitkäaikaisessa laitoshoidossa siten kuin lain sosiaali- ja terveydenhuollon asiakas- maksuista (734/1992) 7 c §:ssä säädetään. Erityishuoltona annettavassa asumispalvelussa asiakas maksaa vuokrasta, ruoasta, sähköstä, vedestä ja muusta ylläpidosta suoraan palveluntuottajalle.

Ylläpidolla tarkoitetaan tavanomaisia asumis-, ravinto- ja muita elinkustannuksia vastaavia menoja eli sellaisia menoja, joista henkilölle aiheutuisi kustannuksia joka tapauksessa. Täydeksi ylläpidoksi tulkitaan palvelu, jossa asiakkaan palveluun sisältyy nk. täysihoito (majoitus, päivän ateriat, tilojen käyttö, tarvittava muu kuluva päivittäistavara). Ylläpitomaksuun sisältyy esimerkiksi:

* informaatiokuluja (kuten yhteisissä tiloissa käytössä olevien informaatiolähteiden osalta, kuten esim. sanomalehdet, kaapeli-TV, ICT ja puhelin)
* siivousvälineet ja puhdistusaineet
* vaatehuolto (pyykkikone) ja pesuaineet
* kodin pientarvikkeet (WC-tarvikkeet, energiasäästölamput, biopussit yms.)
* yleiseen viihtyvyyteen ja yhteisiin tiloihin liittyvät kulut (kuten sisustustarvikkeet)
* yhteiset harrastus- ja viriketarvikkeet

Vuokra sisältää kiinteistön huoltomenot ja yhteisten tilojen jyvitetyn osuuden. Sähkö ja vesi kuuluvat vuokraan, ellei niitä laskuteta erikseen.

**Erityishuollon asumispalvelun ylläpitomaksu ryhmäkodissa 58,00 €/kk**

Vammaisten henkilöiden palvelut järjestetään ensisijaisesti sosiaalihuoltolain (1301/2014) mukaan. Mikäli sosiaalihuoltolain mukaiset palvelut eivät ole riittäviä tai sopivia, palvelut järjestetään vam- maispalvelulain tai erityishuoltolain mukaan.

Sosiaalihuoltolain mukaisen asumispalvelun tai lyhytaikaisen hoidon maksuista peritään kunnan määräämä, enintään palvelun tuottamisesta aiheutuvien kustannusten suuruinen maksu.

**ERITYISHUOLTOLAIN MUKAINEN TYÖ- JA PÄIVÄTOIMINTA**

Erityishuoltolain mukaisessa työ- ja päivätoiminnassa asiakasmaksuna peritään 16 vuotta täyttäneiltä ateriamaksu toteuman mukaan. Erityishuoltolain mukaiseen päivä- ja työtoimintaan liittyvät kuljetukset ovat maksuttomia.